
A V I Z

asupra proiectului de Lege privind participarea României la finanţarea realizării sistemului de comunicaţii şi informatică al Brigăzii din Sud-Estul Europei (SEEBRIG).

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege privind participarea României la finanţarea realizării sistemului de comunicaţii şi informatică al Brigăzii din Sud-Estul Europei (SEEBRIG), trimis cu adresa nr.71 din  21 februarie 2002, înregistrată sub nr.31/173 din  21 februarie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  12 martie 2002.



Membrii comisiei au examinat proiectul de lege,  expunerea de motive la proiectul de lege şi  avizul favorabil al Consiliului Legislativ nr.120/29.01.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma  prezentată de iniţiator.



În raport de obiectul şi conţinutul său, proiectul de lege face parte din categoria legilor ordinare.

